作者：陈人杰
词牌/韵律：沁园春

paragraphs: 草满姑苏，问讯夫差，今安在哉。
望虎丘苍莽，愁随月上，蠡湖浩渺，兴逐潮来。
自古男儿，可人心事，惆怅要离招不回。
离之后，似舞阳几个，成甚人才。
西风斜照徘徊。
比旧日江南尤可哀。
叹茫茫马腹，黄尘如许，纷纷牛背，青眼难开。
应物香销，乐天句杳，无限风情成死灰。
都休问，向客边解后，祗好拈杯。